
PAR JŪRMALAS VALSTSPILSĒTAS ADMINISTRĀCIJAS RĪKOTO
Metu konkursu “LIELUPES TILTA SVĒTKU NOFORMĒJUMA OBJEKTU, SVĒTKU IZGAISMOJUMA REALIZĀCIJA”
(iepirkuma identifikācijas Nr. – JVA 2026/7) 


            
  Iespējamiem pretendentiem

Atbildes iepirkumā ar ID Nr. – JVA 2026/7


Metu konkursa “LIELUPES TILTA SVĒTKU NOFORMĒJUMA OBJEKTU, SVĒTKU IZGAISMOJUMA REALIZĀCIJA” komisija ir saņēmusi ieinteresēto piegādātāju jautājumus par iepirkuma ar ID Nr. – JVA 2026/7 nolikumu un sniedz atbildes.

Jautājums Nr.1 
[bookmark: _Hlk175134266]Cik apgaismojuma stabu ir pieejami uzstādīšanai? 
Atbilde uz jautājumu Nr.1
Lielupes tilta pamatposmā svētku noformējuma elementu izvietošanai ir pieejami 19 (deviņpadsmit) apgaismojuma stabi. Savukārt kopējais maksimāli izmantojamo apgaismojuma stabu skaits, ietverot arī tilta nobrauktuves, ir 45 (četrdesmit pieci) stabi.
Esošā svētku noformējuma elementu sākotnējais skaits bija 45 (četrdesmit pieci). Šobrīd izvietotais noformējuma objektu skaits ir 41 (četrdesmit viens).
Pasūtītājs aicina izstrādāt svētku apgaismojuma noformējuma risinājumu, kas aptver Lielupes tilta pamatposmu un daļēji vai pilnībā ietver tilta nobrauktuves posmu virzienā uz Viestura ielas un Pērkona ielas krustojumu.
Metu konkursa dalībnieks, izstrādājot metu, patstāvīgi nosaka izmantojamo apgaismojuma stabu skaitu un to izmantojumu, pamatojoties uz piedāvāto māksliniecisko un tehnisko risinājumu. Dalībnieks ir tiesīgs piedāvāt arī citu tehniski pamatotu svētku noformējuma risinājumu, kas atbilst metu konkursa nolikumam un tehnisko specifikāciju prasībām.
Jautājums Nr.2
[bookmark: _Hlk175136077]Vai ir pieejami esošo apgaismojuma stabu izmēri un tehniskie rasējumi?
Atbilde uz jautājumu Nr.2
Pieejamie tehniskie rasējumi pievienoti vēstules pielikumā.
Jautājums Nr.3
Vai tiltam ir pieejami kādi konstrukciju aprēķini vai vēja slodzes dati?
Atbilde uz jautājumu Nr.3
Visa pieejamā tehniskā dokumentācija pievienota vēstules pielikumā.
Jautājums Nr. 4
Kur precīzi atrodas esošie elektroapgādes pieslēguma punkti?
• Pie katra apgaismojuma staba?
• Tikai tilta galos?
Atbilde uz jautājumu Nr.4
Elektroapgādes pieslēguma punkti atrodas pie katra apgaismojuma staba.
Jautājums Nr. 5
Vai RGBW apgaismojuma vadības sistēma jau ir uzstādīta, vai arī tā jāiekļauj piedāvātajā risinājumā?
Atbilde uz jautājumu Nr.5
RGBW apgaismojuma vadības sistēma šobrīd nav uzstādīta. Pie apgaismojuma stabiem ir izvietoti esošie svētku noformējuma elementi, kurus pirms jaunā noformējuma realizācijas paredzēts demontēt.
Metu konkursa dalībnieks pats piedāvā izvēlēto svētku apgaismojuma tehnisko risinājumu, tostarp nepieciešamās vadības sistēmas, ja tās ir paredzētas piedāvātajā risinājumā, nodrošinot atbilstību konkursa nolikumam un tehniskajai specifikācijai.
Jautājums Nr. 6
Vai var piedāvāt dinamiska apgaismojuma animāciju?
Vai piedāvājumā jāiekļauj:
• statiskas krāsu shēmas;
• lēnas krāsu pārejas;
• programmējamas apgaismojuma ainas?
Atbilde uz jautājumu Nr.6
Jā. Metu konkursa dalībnieks var piedāvāt gan statiskus, gan dinamiskus svētku apgaismojuma risinājumus, tostarp programmējamas apgaismojuma ainas, krāsu maiņas un animācijas, ja tās atbilst konkursa nolikuma un tehniskās specifikācijas prasībām.
Lai Pasūtītājs varētu pilnvērtīgi izvērtēt piedāvāto risinājumu, piedāvājumā jāiekļauj īss paredzētā vizuālā un tehniskā risinājuma apraksts, vizualizācijas, kā arī informācija par programmēšanas iespējām un citi materiāli, kurus pretendents uzskata par nepieciešamiem piedāvājuma izvērtēšanai.
Jautājums Nr. 7
Vai apgaismojuma sistēmai jābūt attālināti vadāmai?
Piemēram, izmantojot DMX, DALI vai mākonī balstītu vadības sistēmu.
Atbilde uz jautājumu Nr.7
Pretendents ir tiesīgs piedāvāt attālināti vadāmu apgaismojuma vadības sistēmu, ja tā atbilst piedāvātajam tehniskajam risinājumam. Metu konkursa nolikums neparedz obligātu prasību nodrošināt attālinātu vadību, tomēr šāds risinājums ir pieļaujams un var nodrošināt ērtāku apgaismojuma pārvaldību un ekspluatāciju. Piedāvātais risinājums tiks vērtēts kā daļa no kopējā tehniskā un mākslinieciskā piedāvājuma.
Jautājums Nr. 8
Vai pilsētas robežzīmi var arī apgaismot vai iekļaut kopējā dizaina koncepcijā?
Atbilde uz jautājumu Nr.8
Jūrmalas pilsētas robežzīmes izgaismošana nav iekļauta metu konkursa priekšmetā un nav obligāta prasība.
Vienlaikus, ņemot vērā, ka metu konkursa nolikumā noteikts, ka Lielupes tilta svētku noformējumam jāveido harmoniska saskaņa ar pilsētas tēlu, blakus esošo pilsētas robežzīmi un apkaimes arhitektūru, pretendents ir tiesīgs savā piedāvājumā paredzēt vienotu vizuālo koncepciju, kas tematiski un mākslinieciski sasaucas ar pilsētas robežzīmi.
Ja pretendents piedāvā robežzīmes izgaismošanu vai citus ar to saistītus risinājumus, tiem jābūt tehniski pamatotiem un īstenojamiem, neietekmējot esošo objektu konstrukcijas un ievērojot spēkā esošo normatīvo aktu prasības.
Jautājums Nr. 9
Kāds ir tilta garums un margu augstums?
Atbilde uz jautājumu Nr.9
Tilta margu rasējumi ir pievienoti vēstules pielikumā.
Lielupes tilta kopējais garums ir 503 m.
Projektēšanas vajadzībām pretendents pats nosaka projektējamā svētku noformējuma izvietošanas robežas atbilstoši metu konkursa nolikuma un tehniskās specifikācijas prasībām.
Pasūtītājs aicina izstrādāt svētku apgaismojuma noformējuma risinājumu, kas aptver Lielupes tilta pamatposmu un daļēji vai pilnībā ietver tilta nobrauktuves posmu virzienā uz Viestura ielas un Pērkona ielas krustojumu.

Pielikumā:
1. Tehniskie attēli 1_tilta laidumu griezumi;
2. Tehniskie attēli 2_tilta margas;
3. Tehniskie attēli 3_apgaismojuma stabi;
4. Tehniskie attēli 4_esošo dekoru darba shēma.

